[{"text_idx": "#000003", "text": "HomeNewyddion DiweddarafDathlu llwyddiant yn y gwobrau #TyfuAmAur"}, {"text_idx": "#000004", "text": "I ddathlu\u2019r effaith cadarnhaol mae gerddi hardd, mannau cyhoeddus, a gwyrddni yn ei gael ar ein cymunedau, diweddodd ein chwiliad am y gerddi a\u2019r mannau gwyrdd gorau ym Mhen-y-bont ar Ogwr eleni yn ein seremoni wobrwyo ddiweddar."}, {"text_idx": "#000005", "text": "Daeth ein hymgeiswyr at ei gilydd yng Nghanolfan Gymunedol Bryncethin ar gyfer y Gwobrau #TyfuAmAur lle buom yn cydnabod ac yn gwobrwyo\u2019r cwsmeriaid gwych sy\u2019n gweithio\u2019n galed i gynnal eu gerddi a\u2019n mannau gwyrdd. Roedd hwn yn gyfle i\u2019r ymgeiswyr fwynhau cinio hyfryd gyda\u2019r garddwyr brwd eraill a dathlu ymdrechion ei gilydd."}, {"text_idx": "#000007", "text": "Mae\u2019r categori hwn ar gyfer yr ardd orau oll. Yn y categori hwn, roedd ein beirniaid yn ystyried y defnydd o le, yr amrywiaeth o rywogaethau, cyflwr llwybrau, lawntiau a mannau eistedd allanol, yn cynnwys bywyd gwyllt a glendid."}, {"text_idx": "#000008", "text": "Disgrifiodd ein beirniaid yr ardd hon fel \u201cllawn hwyl\u201d, \u201cpleserus dros ben[...] cymaint i\u2019w weld\u201d ac roeddent yn edmygu\u2019r amrywiaeth yn yr ardd a oedd yn cynnwys popeth, o fath adar ac addurniadau i lysiau, casgenni dw\u0302r, a blodau hyfryd. Roedd yr ardd yn sefyll allan yn syth gyda\u2019i lliwiau llachar a\u2019i haddurniadau hynod \u2013 roedd yn goleuo\u2019r stryd gyfan. Llongyfarchiadau i\u2019n gardd orau oll!"}, {"text_idx": "#000010", "text": "Un o\u2019r pethau a nododd y beirniaid ar unwaith yngly\u0302n a\u0302\u2019r ardd hon oedd cymaint o waith oedd wedi\u2019i gysegru iddi. Yn ogystal a\u0302\u2019r amrywiaeth o gnydau o ansawdd da a dyfwyd, roedd golwg cyffredinol yr ardd o safon uchel hefyd, gan ddangos y gall rhandiroedd fod yn ymarferol ac yn hardd."}, {"text_idx": "#000011", "text": "Ar gyfer ein Gerddi Eco, ystyriwyd y defnydd creadigol o ddefnyddiau wedi\u2019u hailgylchu a chydrannau wedi\u2019u huwchgylchu, a\u2019r budd i fywyd gwyllt lleol fel tai draenogiaid a phlanhigion sy\u2019n denu peillyddion."}, {"text_idx": "#000012", "text": "\u201cHynod dros ben\u201d yw sut disgrifiodd ein beirniaid yr ardd hon, sy\u2019n llawn personoliaeth. Mae\u2019n cynnwys llawer o eitemau wedi\u2019u hailddefnyddio o wiail pysgota, paledi pren, caetsys adar a hyd yn oed ffyrnau pizza. Yn ogystal a\u0302\u2019r defnyddiau wedi\u2019u hailgylchu, roedd yna westy chwilod ac amrywiaeth o blanhigion a chynnyrch yn tyfu ynddi hefyd \u2013 enghraifft wych o ardd eco."}, {"text_idx": "#000013", "text": "Mannau Bach yw\u2019r categori ar gyfer ymgeiswyr nad oes ganddynt ardd anferth, neu sydd efallai heb ardd o gwbl, ond sydd wedi gwneud y gorau o\u2019r mannau sydd ganddynt. Ystyriodd y beirniaid sut gwnaed y defnydd gorau o\u2019r man, y cyflwyniad, yr amrywiaeth o blanhigion a blodau, ac iechyd y planhigion."}, {"text_idx": "#000014", "text": "Ystyriodd ein beirniaid bod gardd Elke yn drawiadol ac yn sefyll allan ar unwaith yn y cwrt oherwydd ei lliwiau llachar. Nododd y beirniaid yr amrywiaeth o flodau a\u2019u huchder, gan fod hyn oll yn gwneud defnydd rhagorol o\u2019r man ac yn creu gardd i\u2019w mwynhau."}, {"text_idx": "#000017", "text": "Wrth ddewis ein Pencampwr Cymuned, roeddem yn ystyried sut mae\u2019r man yn dod a\u0302 budd i\u2019r gymuned leol ac i fioamrywiaeth ynghyd a\u0302\u2019r defnydd creadigol o le ac ymarferoldeb."}, {"text_idx": "#000018", "text": "\u201cDefnydd gwych o le sy\u2019n dod a llawer o fuddion i bobl ifanc y gymuned\u201d \u2013 mae hyn yn crynhoi teimlad y categori hwn. Dewisodd ein beirniaid yr ardd lewyrchus hon yn enillydd oherwydd yr ymdrech cydweithredol amlwg sydd ynghlwm wrthi, ynghyd a\u0302\u2019r effaith cadarnhaol mae\u2019n ei gael ar fioamrywiaeth a\u2019r gymuned leol."}, {"text_idx": "#000019", "text": "Wrth ddisgrifio\u2019r digwyddiad, dywedodd Georgia Williams, Partner Ymgysylltu a\u0302\u2019r Gymuned: \u201cRydym mor falch o gael dathlu gwaith caled y cwsmeriaid hyn wrth drin eu gerddi."}, {"text_idx": "#000020", "text": "Mae eu hymdrechion wir yn helpu i fywiogi\u2019r gymuned gyfan, a gobeithiwn y bydd hyn yn ysbrydoli pobl eraill i roi cynnig arni yn eu cartref neu eu cymuned eu hun \u2013 rydym wedi gweld cymaint o amrywiaeth o fannau gwyrdd, mae\u2019n dangos bod yna rywbeth i bawb! Rydym yn edrych ymlaen at y flwyddyn nesaf yn barod, a chael gweld mwy fyth o erddi a mannau gwyrdd anhygoel.\u201d"}]